
 26.7.2013
 BG
 Официален вестник на Европейския съюз
 L 201/8
 РЕГЛАМЕНТ (ЕС) No 713/2013 НА СЪВЕТА
 от 23 юли 2013 година
 за определяне на възможностите за риболов на хамсия в Бискайския залив за риболовен сезон 2013—2014 г.
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз, и по-специално член 43, параграф 3 от него,
 като взе предвид предложението на Европейската комисия,
 като има предвид, че:
 (1)
 Задължение на Съвета е да определи общия допустим улов (ОДУ) по вид риболовна дейност или група риболовни дейности. Възможностите за риболов следва да бъдат разпределени между държавите-членки по такъв начин, че да се осигури относителна стабилност за риболовните дейности на всяка държава членка за всички запаси или групи запаси и като се вземат надлежно предвид целите на общата политика в областта на рибарството, установени с Регламент (ЕО) No 2371/2002 на Съвета (1).
 (2)
 За целите на адекватното управление на запаса и опростяването е уместно да се определи ОДУ и квоти за държавите-членки за запаса от хамсия в Бискайския залив (подзона VIII на ICES) за годишен сезон на управление от 1 юли до 30 юни следващата година, вместо за период на управление в рамките на календарна година. При все това риболовът следва да продължи да се подчинява на общите разпоредби на Регламент (ЕС) No 39/2013 на Съвета (2) относно условията за използване на квотите.
 (3)
 ОДУ за хамсия в Бискайския залив за риболовния сезон 2013—2014 г. следва да бъде определен въз основа на наличните научни становища, като се отчитат биологичните и социално-икономическите аспекти и се гарантира еднакво третиране на различните риболовни сектори.
 (4)
 С цел предоставяне на многогодишно управление на запаса от хамсия в Бискайския залив на 29 юли 2009 г. Комисията представи предложение за регламент за създаване на дългосрочен план за запаса от хамсия в Бискайския залив и за риболова, насочен към този запас. Като се вземе предвид, че оценката на въздействието, залегнала в основата на това предложение, представлява най-новата оценка на въздействието на управленските решения относно този запас, е целесъобразно да се определи ОДУ за хамсия в Бискайския залив. В становището, дадено от Научния, технически и икономически комитет по рибарство (НТИКР) през юли 2013 г., биомасата на запасите от хайвер се оценява приблизително на 56 055 тона. Предвид най-новата оценка на въздействието на управленските решения относно този запас, ОДУ за риболовния сезон от 1 юли 2013 г. до 30 юни 2014 г. следва да бъде определен на 17 100 тона.
 (5)
 В съответствие с член 2 от Регламент (ЕО) No 847/96 на Съвета (3) е необходимо да се установи до каква степен запасът от хамсия в Бискайския залив е обект на мерките, предвидени в посочения регламент.
 (6)
 С оглед на началото на риболовния сезон 2013—2014 г. и за целите на годишното докладване на улова настоящият регламент следва да влезе в сила възможно най-скоро след публикуването му и да се прилага от 1 юли 2013 г.,
 ПРИЕ НАСТОЯЩИЯ РЕГЛАМЕНТ:
 Член 1
 Възможности за риболов на хамсия в Бискайския залив
 1. Общият допустим улов (ОДУ) и неговото разпределяне между държавите-членки за